Иако јој је по тексту песме "-{J'aime La Vie}-" (”Волим живот”) и званичном уводу који је дала водитељка било 15, Сандра Ким је имала само 13 година када је победила у Бергену 3. маја 1986. и најмлађи је победник у историји такмичења. Када се ово открило, другопласирана Швајцарска је уложила жалбу на резултате гласања која није усвојена; но како су се након Сандре на сцени наставила јављати још млађа деца, попут једанаестогодишњег Гилија из Гили&amp;Галит за Израел 1989. и других, Европска радиодифузна унија је након Песме Евровизије 1989. увела правило да извођачи морају имати најмање 16 година на дан 31. децембра у години фестивала.